এই নিয়ে ওবামা বলেন, ‘‘এই রায়ে জয় হল আমেরিকার। এ বার আমরা বলতে পারব, আমদের যুক্তরাষ্ট্রকে আমরা আরও একটু নিখুঁত ভাবে গড়তে পেরেছি।’’ তিনি আরও বলেন, ‘‘সাধারণ মানুষ যেটা মনে মনে বিশ্বাস করে এসেছেন, চেয়ে এসেছেন, আজ তা বৈধতা পেল। যাঁরা দিনের এই পরিবর্তন আনতে লড়াই করেছেন, এটা তাঁদের জয়।’’ জিম ওবেরগেফালকেও সাধুবাদ দিয়েছেন প্রেসিডেন্ট। তবে সুপ্রিম কোর্টের এই রায় নিয়ে প্রশ্নও তুলছেন অনেকে। তাঁদের দাবি, সমকামী বিয়েকে বৈধতা দিতে গিয়ে আদতে বিয়ে প্রতিষ্ঠান নিয়েই প্রশ্ন তুলে দেওয়া হচ্ছে। তবে বিচারপতি কেনেডি রায়ের খসড়ায় দাবি করেছেন, বিয়ে প্রতিষ্ঠানকে সম্মান দিতেই এই অধিকার সকলের কাছে পৌঁছনো প্রয়োজন। তিনি লিখেছেন, ‘‘বিয়ে প্রেম, বিশ্বাস, সমর্পণ, ত্যাগ, পরিবারের প্রতীক। ওঁরা (সমকামীরা) বিয়ে প্রতিষ্ঠানকে সম্মান করেন না বললে ভুল হবে। সম্মান করেন বলেই এর অংশ হতে চান।’’ সুপ্রিম কোর্টের প্রধান বিচারপতি জন জি রবার্টস লিখেছেন, ‘‘আপনি যদি মার্কিন নাগরিক হন, যে কোনও যৌন অভিমুখের পক্ষে হয়ে যদি সমকামীদের বিয়ের অধিকার সমর্থন করেন, তবে আজকের রায় উদ্‌যাপন করুন!’’